|  |  |
| --- | --- |
|  |  |
| **ROMÂNIA**  **JUDEŢUL SUCEAVA**  **MUNICIPIUL CÂMPULUNG MOLDOVENESC**  **CONSILIUL LOCAL** | **Anexa nr. 1 la HCL nr. 4/25.01.2023** |
| ROMÂNIA  JUDEȚUL SUCEAVA  MUNICIPIUL CÂMPULUNG MOLDOVENESC  Nr. înregistrare: ........../ ..... ..... ............ | ROMÂNIA  JUDEȚUL SUCEAVA  COMUNA SADOVA  Nr. înregistrare: ........../ ..... ..... ............ |

**PROTOCOL DE COLABORARE**

**UAT Municipiul Câmpulung Moldovenesc** cu sediul în municipiul Câmpulung Moldovenesc, str. 22 Decembrie, nr. 2, județul Suceava, cod fiscal 4842400, tel./fax: 0230/314725, e-mail: primaria@campulungmoldovesc.ro, reprezentată prin domnul Mihăiță Negură, având funcția de primar, în calitate de Inițiator, pe de o parte,

și

**UAT Comuna Sadova**, cu sediul în strada Principala, nr.718., comuna Sadova, județul Suceava, codul fiscal 4326779, tel./fax: [0230/314200](mailto:0230/314200), e-mail: primaria@comunasadova.ro, reprezentată prin domnul Mihai Constantinescu, având funcția de primar, denumita în continuare individual “**Partea**” şi împreună “**Părţile**”,

**AVÂND ÎN VEDERE**

- Planul Național de Redresare și Reziliență al României (PNRR) prin care este urmărită asigurarea unui echilibru optim între prioritățile Uniunii Europene și necesitățile de dezvoltare ale României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență

- Ansamblul de programe de asistență medicală comunitară desfășurate de Ministerul Sănătății, având ca scop principal creșterea accesului populației și, în special, al grupurilor vulnerabile la servicii medico-sociale de calitate, unul dintre aceste programe referindu-se la investiția **„Centre Comunitare Integrate**”

- Beneficiarii serviciilor de asistență medicală comunitară prin serviciile oferite în Centrele Comunitare Integrate, membrii comunității, cu precădere persoanele vulnerabile din punct de vedere medical sau social, îndeosebi populația din mediul rural și grupurile vulnerabile, inclusiv cele de etnie romă - Prevederile HG Nr. 324/2019 din 23 mai 2019 pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară, OUG Nr. 18/2017 din 27 februarie 2017privind asistenţa medicală comunitară, precum și cele ale Ordinului Ministerului Sănătății Nr. 2931/2021 din 27 decembrie 2021 privind aprobarea Manualului centrelor comunitare integrate

- Intenția UAT CAMPULUNG MOLDOVENESC de a dezvolta asistența medicală comunitară și astfel, de a crește accesul membrilor comunității la servicii medico-sociale de calitate, prin infiintarea și dotarea Centrului Comunitar Câmpulung Moldovenesc, accesând fondurile neramburasbile cu acestă destinație din **PNRR Pilonul V: Sănătate și reziliență instituțională, COMPONENTA: 12 – Sănătate, INVESTIȚIA: 1. Dezvoltarea infrastructurii medicale prespitalicești, Investiția specifică: I1.4: Centre Comunitare Integrate**.

Au convenit încheierea prezentului Protocol de colaborare, după cum urmează:

**Articolul 1**:

Obiectul Prezentului **Protocol** stabileşte modalităţile de cooperare între părți în vederea **realizării în comun a unor activități privind dezvoltarea asistenței medicale comunitare** și astfel, de a **crește accesul membrilor comunităților** locale de pe raza municipiului Câmpulung Moldovenesc și comunei Sadova (partener**) la servicii medico-sociale de calitate prin promovarea serviciilor medico-sociale** oferite de către Centrul Comunitar Integrat Câmpulung Moldovenesc și **integrarea la nivel comunitar a serviciilor de sănătate, sociale şi educaţionale**, **responsabilizarea în implementarea strategiilor locale, judeţene şi naţionale în domeniu**, după cum urmează:

a) identificarea în cadrul comunităţilor pe care le administrează a persoanelor şi a grupurilor vulnerabile din punct de vedere medical, social sau al sărăciei, respectiv a factorilor de risc pentru sănătatea acestora şi evaluarea, respectiv determinarea nevoilor de servicii de sănătate ale acestora;

b) desfăşurarea de programe şi acţiuni destinate protejării sănătăţii, promovării sănătăţii, acces la servicii de sănătate şi efectuarea de activităţi de educaţie pentru sănătate în vederea adoptării unui stil de viaţă sănătos;

c) participarea la desfăşurarea diferitelor acţiuni colective de pe teritoriul comunităţii: vaccinări, programe de screening populaţional şi implementarea programelor naţionale de sănătate, inclusiv mobilizarea populaţiei pentru participarea la programele de vaccinări şi controalele medicale profilactice;

d) identificarea, urmărirea şi supravegherea medicală a gravidelor cu risc medical sau social în colaborare cu medicul de familie şi cu asistenta medicală a acestuia, prin efectuarea de vizite periodice la domiciliul gravidelor şi al lăuzelor;

e) identificarea femeilor de vârstă fertilă vulnerabile din punct de vedere medical, social sau al sărăciei şi informarea acestora despre serviciile de planificare familială şi contracepţie, precum şi asigurarea suportului de a accesa aceste servicii;

f) efectuarea de vizite la domiciliu pentru asistenţa medicală a pacientului cronic sau în stare de dependenţă şi a vârstnicului, în special a vârstnicului singur, complementar asistenţei medicale primare, secundare şi terţiare;

g) consilierea medicală şi socială, în limita competenţelor profesionale legale;

h) direcţionarea persoanelor aparţinând grupurilor vulnerabile către serviciile medicale şi sociale şi monitorizarea accesului acestora;

i) organizarea şi desfăşurarea de acţiuni în comun cu serviciile sociale din primărie şi personal din alte structuri de la nivel local sau judeţean, în cazul problemelor sociale care pot afecta starea de sănătate sau accesul la servicii medicale ale persoanelor vulnerabile;

j) identificarea şi notificarea autorităţilor competente a cazurilor de violenţă domestică, a cazurilor de abuz, a persoanelor cu handicap, a altor situaţii care necesită intervenţia altor servicii decât cele care sunt de competenţa asistenţei medicale comunitare;

k) colaborarea cu alte instituţii şi organizaţii, inclusiv cu organizaţii neguvernamentale pentru realizarea de programe, proiecte şi acţiuni care se adresează persoanelor sau grupurilor vulnerabile din punct de vedere medical, economic sau social;

l) alte activităţi, servicii şi acţiuni de sănătate publică adaptate nevoilor specifice ale comunităţii şi persoanelor din comunitate aparţinând grupurilor vulnerabile;

m) colaborarea cu autorități locale, județene și naționale, dar și cu alte instituţii şi organizaţii, inclusiv cu organizaţii neguvernamentale și operatori economici pentru:

- formarea profesională a personalului Centrului Comunitar Integrat Câmpulung Moldovenesc, al personalului cu atribuții în domeniul asistenței comunitare și asistenței sociale al părților,

- atragerea de resurse financiare (ex. atragerea de fonduri nerambursabile disponibile, sponsorizări etc.) care să sprijine activitatea Centrului Comunitar Integrat Câmpulung Moldovenesc și îndeplinirea obiectului prezentului Protocol de Colaborare.

**Articolul 2: Obligațiile Părților**

2.1. **Obligaţiile UAT CÂMPULUNG MOLDOVENESC**

2.1.1. UAT CÂMPULUNG MOLDOVENESC se obligă să promoveze și să sprijine cu resurse umane, materiale și financiare, după caz, activitățile care vor fi inițiate și realizate pentru îndeplinirea obiectului prezentului Protocol de Colaborare.

2.1.2. UAT CÂMPULUNG MOLDOVENESC se obligă să partajeze în scopul îndeplinirii obiectului prezentului Protocol de Colaborarea resursele materiale, facilitățile și serviciile de asistență comunitară disponibile la nivelul Centrului Comunitar Integrat Câmpulung Moldovenesc înființat.

2.1.3. Modalitățile de cooperare între Părți în ceea ce privește acțiunile menționate la punctele 2.1.1. și 2.1.2. vor fi detaliate și convenite pentru fiecare activitate ori proiect în parte.

2.1.4. În materie de comunicare, relații publice și promovare instituțională, Părțile se obligă să anunțe mass-media română locală/națională de realizarea acestei inițiative, precum și să o promoveze prin orice alte mijloace de informare publică, inclusiv electronice.

**2.2. Obligaţiile UAT COMUNA SADOVA (partener)**

2.2.1. UAT COMUNA SADOVA se obligă să promoveze și să sprijine activitățile care vor fi inițiate și realizate pentru îndeplinirea obiectului prezentului Protocol de Colaborare;

2.2.2. UAT COMUNA SADOVA se obligă să sprijine cu resurse materiale și/sau finaciare acțiunile comune ce vor fi organizate pentru îndeplinirea obiectului prezentului Protocol de Colaborare

2.2.3. Modalitățile de cooperare între Părți în ceea ce privește acțiunile menționate la punctele 2.2.1. și 2.2.2. vor fi detaliate și convenite pentru fiecare activitate ori proiect în parte.

2.2.4. În materie de comunicare, relații publice și promovare instituțională, Părțile se obligă să anunțe mass-media română locală/națională de realizarea acestei inițiative, precum și să o promoveze prin orice alte mijloace de informare publică, inclusiv electronice.

**Articolul 3:**

Modalități de cooperare și comunicare între Părți Orice comunicare între Părți se va realiza în scris – prin intermediul poștei electronice.

**Articolul 4:**

Forţa majoră

4.1. Oricare dintre Părţi este exonerată de răspunderea privind neîndeplinirea sau îndeplinirea cu întârziere a obligaţiilor asumate prin prezentul Protocol, în cazul apariţiei unui eveniment de forţă majoră invocat în condiţiile legii române. 4.2. Partea care invocă forţa majoră are obligaţia de a anunţa cealaltă Parte în scris cu privire la noile circumstanţe create, dar nu mai târziu de 5 (cinci) zile de la apariţia cazului de forţă majoră. Notificarea trebuie însoţită de documente doveditoare a cazului de forţă majoră.

**Articolul 5.**

Legea aplicabilă Prezentul Protocol este guvernat, pus în executare şi interpretat conform legii române.

**Articolul 6.**

Litigii - Orice controversă, litigiu, pretenţie sau conflict ivite între Părți, în legătură cu interpretarea sau executarea prezentului Acord, vor fi rezolvate pe cale amiabilă, prin negocieri între Părţi. În cazul imposibilităţii sau a eşuării realizării unei înţelegeri amiabile, litigiul va fi supus spre soluţionare instanţei judecătoreşti competente.

**Art. 7. Dispoziţii finale**

7.1. Protocolul se derulează de la data semnării lui de către reprezentanţii legali ai părţilor pe toată perioada de funcționare a Centrului Comunitar Integrat Motoseni.

7.3.Prezentul Protocol reprezintă intergralitatea înțelegerii între Părţi şi înlocuieşte orice înțelegere, verbală sau scrisă, anterioară semnării acestuia.

7.4.Modificarea prezentului Protocol poate fi facută numai în scris, prin acordul Părţilor.

Întocmit astăzi, \_\_\_\_\_\_\_\_\_\_\_\_\_\_\_\_\_\_\_\_\_, în 2 (două) exemplare originale, câte un exemplar pentru fiecare Parte.

|  |  |
| --- | --- |
| **UAT MUNCIPIUL**  **CÂMPULUNG MOLDOVENESC,**  **P R I M A R**  **NEGURĂ MIHĂIȚĂ** | **UAT COMUNA SADOVA**  **P R I M A R**  **CONSTANTINESCU MIHAI** |

DIRECŢIA TEHNICĂ ŞI URBANISM,

Director executiv adjunct,

Istrate Luminița

|  |  |
| --- | --- |
| Presedinte sedinta, | Secretar general,  Erhan Rodica |